Obert el segon període de matrícula per a les Escoles Esportives Municipals
2025-07-24

L’Ajuntament de Burjassot, a través de la Regidoria d’Esports, dirigida per Juan Gabriel Sánchez, ha iniciat hui (14-02-2023) el segon període de matrícules dels cursos de les Escoles Esportives Municipals en els quals queden places vacants.

Així, de manera presencial en el Poliesportiu Municipal, de dilluns a divendres de 09.00 a 13.00 hores i els dimarts i dijous també de 18.00 a 19.00 hores, es podran realitzar les matrícules en les següents modalitats esportives: gimnàstica rítmica, pre esport, karate, minibasket, funky, patinatge, iniciació a la dansa, handbol i dansa, en el cas dels cursos de xiquets i xiquetes.

En adults hi ha vacants en zumba gold i zumba fitness, pilates, ioga, ball de majors i gimnàstica de majors.

Davant qualsevol dubte, es pot telefonar al Poliesportiu, en els números 96 364 34 65 i/o 671 60 65 38 on la tècnica de l’àrea resoldrà qualsevol dubte.